claudius-aelianus.de-natura-animalium 2.6
τὴν τῶν δελφίνων φιλομουσίαν καὶ τὸ τῶν αὐτῶν ἐρωτικόν , τὸ μὲν ᾅδουσι Κορίνθιοι , καὶ ὁμολογοῦσιν αὐτοῖς Λέσβιοι , τὸ δὲ Ἰῆται · τὰ μὲν Ἀρίονος τοῦ Μηθυμναίου ἐκεῖνοι , τά γε μὴν ἐν τῇ Ἴῳ ὑπὲρ τοῦ παιδὸς τοῦ καλοῦ καὶ τῆς νήξεως αὐτοῦ καὶ τοῦ δελφῖνος οἱ ἕτεροι . λέγει δὲ καὶ Βυζάντιος ἀνήρ , Λεωνίδης ὄνομα , ἰδεῖν αὐτὸς παρὰ τὴν Αἰολίδα πλέων ἐν τῇ καλουμένῃ Ποροσελήνῃ πόλει δελφῖνα ἠθάδα καὶ ἐν λιμένι τῷ ἐκείνων οἰκοῦντα καὶ ὥσπερ οὖν ἰδιοξένοις χρώμενον τοῖς ἐκεῖθι . καὶ ἐπί γε τούτῳ ὁ αὐτὸς λέγει πρεσβῦτίν τινα καὶ γέροντα δὲ συνοικοῦντα αὐτῇ ἐκθρέψαι τόνδε τὸν τρόφιμον δελέατά οἱ προτείνοντας καὶ μάλα γε ἐφολκά . καὶ μέντοι καὶ ὁμότροφός οἱ ἦν ὁ τῶν πρεσβυτῶν υἱός , καὶ ἐτιθηνοῦντο ἄμφω τὸν δελφῖνα καὶ τὸν παῖδα τὸν σφέτερον , καί πως ἐκ τῆς συντροφίας ἐλαθέτην ἐς ἔρωτα ἀλλήλων ὑπελθόντε ὅ τε ἄνθρωπος καὶ τὸ ζῷον , καί , τοῦτο δὴ τὸ ᾀδόμενον , ὑπέρσεμνος ἀντέρως ἐτιμᾶτο ἐν τοῖς προειρημένοις . ὁ τοίνυν δελφὶς ὡς μὲν πατρίδα ἐφίλει τὴν Ποροσελήνην , ὡς δὲ ἴδιον οἶκον ἠγάπα τὸν λιμένα , καὶ δὴ καὶ τὰ τροφεῖα τοῖς θρεψαμένοις ἀπεδίδου . καὶ τούτων γε ἐκεῖνος ἦν ὁ τρόπος . τέλειος ὢν τῆς ἀπὸ χειρὸς τροφῆς ἐδεῖτο ἥκιστα , ἤδη γε μὴν καὶ περαιτέρω προνέων καὶ περινηχόμενος καὶ σκοπῶν ἄγρας ἐναλίους τὰ μὲν ἑαυτῷ δεῖπνον εἶχε , τὰ δὲ τοῖς οἰκείοις ἀπέφερεν · οἳ δὲ ᾔδεσαν τοῦτο καὶ μέντοι καὶ ἀνέμενον τὸν ἐξ αὐτοῦ φόρον ἀσμένως . καὶ μία μὲν ἦν ἥδε ἡ πρόσοδος , ἐκείνη δὲ ἄλλη . ὄνομα τῷ δελφῖνι ὡς τῷ παιδὶ οἱ θρεψάμενοι ἔθεντο · καὶ ὁ παῖς τῇ συντροφίᾳ θαρρῶν , τοῦτο αὐτὸν ἐπί τινος προβλῆτος στὰς τόπου ἐκάλει , καὶ ἅμα τῇ κλήσει καὶ ἐκολάκευεν · ὃ δέ , εἴτε πρὸς εἰρεσίαν ἡμιλλᾶτό τινα , εἴτʼ ἐκυβίστα τῶν ἄλλων ὅσοι περὶ τὸν χῶρον ἐπλανῶντο ἀγελαῖοι κατασκιρτῶν , εἴτʼ ἐθήρα ἐπειγούσης τῆς γαστρὸς αὐτόν , ἐπανῄει καὶ μάλα γε ὤκιστα δίκην ἐλαυνομένης νεὼς πολλῷ τῷ ῥοθίῳ , καὶ πλησίον τῶν παιδικῶν γενόμενος συμπαίστης τε ἦν καὶ συνεσκίρτα , καὶ πῇ μὲν τῷ παιδὶ παρενήχετο , πῇ δὲ ὁ δελφὶς οἷα προκαλούμενος εἶτα μέντοι ἐς τὴν ἅμιλλαν τὴν πρὸς αὑτὸν τὰ παιδικὰ ὑπῆγε . καὶ τὸ ἔτι θαῦμα , ἀπέστη καὶ τῆς πρώτης ποτὲ καὶ δὴ καὶ ὑπενήξατο αὐτῷ , οἷα νικώμενος ἡδέως δήπου . ταῦτα τοίνυν ἐκεκήρυκτο , καὶ τοῖς πλέουσιν ὅραμα ἐδόκει σὺν καὶ τοῖς ἄλλοις ὅσα ἡ πόλις ἀγαθὰ εἶχε , καὶ τοῖς πρεσβύταις καὶ τῷ μειρακίῳ πρόσοδος ἦν .
Lemmas: ὁ ὁ δελφίς φιλομουσία καί ὁ ὁ αὐτός ἐρωτικός , ὁ μέν ᾄδω Κορίνθιος , καί ὁμολογέω αὐτός Λέσβιος , ὁ δέ Ἰήτης · ὁ μέν Ἀρίων ὁ Μηθυμναῖος ἐκεῖνος , ὁ γε μήν ἐν ὁ Ἴος ὑπέρ ὁ παῖς ὁ καλός καί ὁ νῆξις αὐτός καί ὁ δελφίς ὁ ἕτερος . λέγω δέ καί Βυζάντιος ἀνήρ , Λεωνίδης ὄνομα , ὁράω αὐτός παρά ὁ Αἰολεύς πλέω ἐν ὁ καλέω Ποροσελήνη πόλις δελφίς ἠθάς καί ἐν λιμήν ὁ ἐκεῖνος οἰκέω καί ὥσπερ οὖν ἰδιοξένος χράω ὁ ἐκεῖθι . καί ἐπί γε οὗτος ὁ αὐτός λέγω πρεσβῦτις τις καί γέρων δέ συνοικέω αὐτός ἐκτρέφω ὅδε ὁ τρόφιμος δέλεαρ ἕ προτείνω καί μάλα γε ἐφολκός . καί μέντοι καί ὁμότροφος ἕ εἰμί ὁ ὁ πρεσβύτης υἱός , καί τιθηνέω ἄμφω ὁ δελφίς καί ὁ παῖς ὁ σφέτερος , καί πως ἐκ ὁ συντροφία λάθω εἰς ἔρως ἀλλήλων ὑπέρχομαι ὁ τε ἄνθρωπος καί ὁ ζῷον , καί , οὗτος δή ὁ ἀείδω , ὑπέρσεμνος ἀντέρως τιμάω ἐν ὁ προλέγω . ὁ τοίνυν δελφίς ὡς μέν πατρίς φιλέω ὁ Ποροσελήνη , ὡς δέ ἴδιος οἶκος ἀγαπάω ὁ λιμήν , καί δή καί ὁ τροφεῖα ὁ τρέφω ἀποδίδωμι . καί οὗτος γε ἐκεῖνος εἰμί ὁ τρόπος . τέλειος εἰμί ὁ ἀπό χείρ τροφή δέω ἦκα , ἤδη γε μήν καί περαιτέρω προνέω καί περινήχομαι καί σκοπέω ἄγρα ἐνάλιος ὁ μέν ἑαυτοῦ δεῖπνον ἔχω , ὁ δέ ὁ οἰκεῖος ἀποφέρω · ὁ δέ οἶδα οὗτος καί μέντοι καί ἀναμένω ὁ ἐκ αὐτός φόρος ἄσμενος . καί εἷς μέν εἰμί ὅδε ὁ πρόσοδος , ἐκεῖνος δέ ἄλλος . ὄνομα ὁ δελφίς ὡς ὁ παῖς ὁ θρέπω τίθημι · καί ὁ παῖς ὁ συντροφία θαρσέω , οὗτος αὐτός ἐπί τις προβλής ἵστημι τόπος καλέω , καί ἅμα ὁ κλῆσις καί κολακεύω · ὁ δέ , εἴτε πρός εἰρεσία ἁμιλλάομαι τις , εἴτε κυβιστάω ὁ ἄλλος ὅσος περί ὁ χῶρος πλανάω ἀγελαῖος κατασκιρτάω , εἴτε θηράω ἐπείγω ὁ γαστήρ αὐτός , ἐπανέρχομαι καί μάλα γε ὠκύς δίκη ἐλαύνω ναῦς πολύς ὁ ῥόθιος , καί πλησίον ὁ παιδικός γίγνομαι συμπαιστής τε εἰμί καί συνεσκίρτειμι , καί πῇ μέν ὁ παῖς παρανήχομαι , πῇ δέ ὁ δελφίς οἷος προκαλέω εἶτα μέντοι εἰς ὁ ἅμιλλα ὁ πρός ἑαυτοῦ ὁ παιδικός ὑπάγω . καί ὁ ἔτι θαῦμα , ἀφίστημι καί ὁ πρῶτος ποτέ καί δή καί ὑπονήχομαι αὐτός , οἷος νικάω ἡδύς δήπου . οὗτος τοίνυν ἐκηρύσσω , καί ὁ πλέω ὅραμα δοκέω σύν καί ὁ ἄλλος ὅσος ὁ πόλις ἀγαθός ἔχω , καί ὁ πρεσβύτης καί ὁ μειράκιον πρόσοδος εἰμί .